**Apple Watch**, Էփլ ընկերության կողմից ստեղծված և 2014 թվականի սեպտեմբերի 9-ին ներկայացված ձեռքի ժամացույց՝ լրացուցիչ ֆունկցիոնալությամբ (խելացի ժամացույց)։
Այդ ժամացույցի լիարժեք աշխատանքի համար պահանջվում է iPhone ընտանիքի սմարթֆոն՝ iPhone 5 կամ ավելի նորը։

Օրիգինալ Apple Watch ժամացույցները բաժանվում են 3 տեսակի.

* *Apple Watch*՝ շափյուղային ապակիով
* *Apple Watch Sport* (կորպուսը մոխրագույն կամ անոդացված ալյումինից է, Ion-X ապակիով)
* *Apple Watch Edition* (կորպուսի ձևավորում՝ ոսկու կիրառմամբ)

*Apple Watch Series*-ի 2-րդ սերունդը ներկայացվեց 2016 թվականի սեպտեմբերին։

*Apple Watch Series*-ի 3-րդ սերունդը ներկայացվեց 2017 թվականի սեպտեմբերին։

*Apple Watch Series*-ի 4-րդ սերունդը ներկայացվեց 2018 թվականի սեպտեմբերին։

Բնութագիր
---------

Կորպուսի բաղադրիչների սխեմատիկ պատկերը Apple S1
Ժամացույցի դիսփլեյը (կա երկու տեսակի՝ 1,32-դյույմանոց՝ 38 մմ մոդելի դեպքում (272×340 պիքսել, 326 ppi) կամ 1,5-դյույմանոց՝ 42 մմ մոդելի դեպքում (312×390, 326 ppi)) OLED տեսակի է՝ պաշտպանված շափյուղային ապակիով, որն ընդունակ է տարբերակելու սեմումն ու հպումը։ Զգայուն է սեղմման ուժգնությանը (*Force Touch* տեխնոլոգիա)։

Կառավարող մասեր. ժամացույցը կողմնային եզրում պատրաստված է *Digital Crown* շրջանաձև անիվով և իր տակ գտնվող երկարավուն ճոճասեղմակով։ Անվակը ծառայում է դիսփլեյի ինֆորմացիան թերթելու կամ մեծացնելու համար, անվակն սեղմելու շնորհիվ կարելի է վերադառնալ հիմնական էկրանին։ Ճոճասեղմակը ծառայում է այն 12 ընտրյալ բաժանորդներին զանգահարելու համար, ում կարելի է զանգահարել կամ հաղորդագրություն ուղարկել (եթե անհրաժեշտ մարդու անունն այդ ցանկում չկա, կարելի է անցում կատարել երկրորդ տարբերակին՝ հեռախոսագրքում նրան փնտրելուն՝ պտտելով Digital Crown-ը)

Ձախ կողմից բարձրախոսի և խոսափողի ակոսիկներն են։ Ժամացույցի ներքևի հատվածում կարող են տեղադրված լինել լուսադիոդներ, որոնք զարկերակը չափելու համար են։ Թրթռման համար պատասխանատու է *Taptic Engine*-ի հաղորդակը, որն ակտիվանում է ծանուցումներ, զանգեր ստանալիս։

Ժամացույցը չի քանդվում, մարտկոցի լիցքավորումը տեղի է ունենում ինդուկցիոն կուտակիչի միջոցով՝ մագնիսային ֆիքսատորներով։ Խորհուրդ է տրվում ժամացույցը լիցքավորել ամեն օր, ամբողջական լիցքավորումը տևում է մոտ երկու ժամ, ընդ որում՝ 100 շրջափուլ վերալիցքավորումից հետո մարտկոցը կորցնում է ոչ ավելի, քան նախնական տարողունակության 20 %-ն է։

* «Apple Watch»«Apple Watch»

Վաճառք
------

Apple Watch-ի վաճառքը մեկնարկել է 2015 թվականի ապրիլի 24-ին աշխարհի 9 երկրներում (ԱՄՆ-ում, Կանադայում, Մեծ Բրիտանիայում, Ավստրալիայում, Ֆրանսիայում, Գերմանիայում, Հոնկոնգում, Չինաստանում, Ճապոնիայում), բայց մինչև 2015 թվականի հունիսի 18-ն անհասանելի էին վաճառքի սրահներում, մատակարարվում էին միայն նախնական պատվերի հիման վրա, որը գրանցվում էր ինտերնետ-խանութի միջոցով։

Գինը՝ սկսած 349 ԱՄՆ դոլարից։

2015 թվականի հունիսի 26-ից Apple Watch-ը հասանելի դարձավ 7 երկրներում՝ Իսպանիայում, Իտալիայում, Մեքսիկայում, Սինգապուրում, Թայվանում, Շվեյցարիայում և Հարավային Կորեայում։

2015 թվականի հուլիսի 17-ից վաճառքը մեկնարկեց նաև Նիդերլանդներում, Թաիլանդում և Շվեդիայում։

2015 թվականի հուլիսի 31-ին մեկնարկեց վաճառքը Ռուսաստանում, Նոր Զելանդիայում և Թուրքիայում։

Հոկտեմբերի 9-ին Apple Watch-ը հայտնվեց Բելգիայում, Լյուքսեմբուրգում, Նորվեգիայում, Լեհաստանում և Ֆինլանդիայում, հոկտեմբերի 16-ին՝ Բրազիլիայում և Կոլումբիայում։ 2016 թվականի սկզբին սմարթ-ժամացույցը հայտնվեց Մալազիայում, Չեխիայում և Պորտուգալիայում։

Ծանոթագրություններ
------------------

1. ↑  "Apple - Press Info - Apple Introduces Apple Watch Series 2, The Ultimate Device For A Healthy Life". apple.com. Retrieved 2016 թ․ սեպտեմբերի 11.
2. ↑  The Verge live blog
3. ↑  Apple Watch will likely require nightly charging. // The Verge
4. ↑  "Apple Watch хватит на 1000 циклов перезарядки".
5. ↑  "Apple Watch announced: available for $349 early next year" (in անգլերեն). Verge. 2014 թ․ սեպտեմբերի 9. Retrieved 2014 թ․ սեպտեմբերի 9.
6. ↑  "Продажи Apple Watch в России начнутся 31 июля по цене от 24 тысяч до 1,12 млн рублей". Արխիվացված է the original 2015 թ․ օգոստոսի 20-ին. Retrieved 2018 թ․ նոյեմբերի 14.
7. ↑  Страница продажи часов на сайте корпорации Apple Inc.

Արտաքին հղումներ
----------------

* Watch // Apple(անգլ.)
* Apple Unveils Apple Watch // Apple, пресс-релиз, 2014-09-09(անգլ.)
* "Apple - Press Info - Apple Introduces Apple Watch Series 2, The Ultimate Device For A Healthy Life". apple.com. Retrieved 2016 թ․ սեպտեմբերի 11.
* Обзор Apple Watch на tech.onliner.by, 13 мая 2015